
Απολογισμός δράσεων του Οργανισμού Πνευματικής Ιδιοκτησίας το 2013 γιατην 
καταπολέμηση της πειρατείας 


Α. Συντονισμός Αρχών 


1. Συνεργασία μεταξύ Οργανισμών Συλλογικής Διαχείρισης, «οοριο και Παρόχων 
Υπηρεσιών Διαδικτύου 


Στις 29/03/2013 και µε πρωτοβουλία του Οργανισμού Πνευματικής Ιδιοκτησίας, 
υπεγράφη μεταξύ ΟΣΔ και παρόχων υπηρεσιών διαδικτύου (ΟΤΕ και ΙΝΙΝΡΩ) Πλαίσιο 
Συνεργασίας για την αντιμετώπιση της διαδικτυακής πειρατείας. Η συνεργασία 
αποσκοπεί στην ενηµέρωση και ευαισθητοποίηση του κοινού σε σχέση µετις αρνητικές 
επιπτώσεις της πειρατείας των έργων στο διαδίκτυο στον πολιτισμό και την οικονομία 
καθώς και στην ανάγκη σεβασμού της πνευματικής ιδιοκτησίας και των συγγενικών 
δικαιωμάτων. 


Το Πλαίσιο Συνεργασίας, το οποίο υπεγράφη από τα µέρη στα γραφεία του Οργανισμού 
Πνευματικής Ιδιοκτησίας, προβλέπει τη σύσταση µιας Οµάδας Εργασίας, η οποία θα 
σχεδιάζει δράσεις ευαισθητοποίησης του καταναλωτικού κοινού αναφορικά µε το 
σεβασμότης πνευματικής ιδιοκτησίας στο διαδίκτυο καιτην ενθάρρυνση της πνευματικής 
δημιουργίας. Τέτοιες δράσεις µπορεί να εἰναι: 


ο ηπροώθηση νόµιµων υπηρεσιών διάθεσης και χρήσης έργων στο διαδίκτυο, 

ο ηκαταχώριση ενημερωτικών μηνυμάτων στις ιστοσελίδες των παρόχων, 

ο η προώθηση ενημερωτικών μηνυμάτων προς τη συνδροµητική βάση των παρόχων 
πρόσβασης στο διαδίκτυο για την ευαισθητοποίησή τους σε θέματα πνευματικής 
ιδιοκτησίας, 

ο η διοργάνωση κοινών καλλιτεχνικών ἠ/και άλλων εκδηλώσεων, 
ημερἰδων/συνεδρίων και τον σχεδιασμό προωθητικών ενεργειών µέσω της χρήσης 
του διαδικτύου µε στόχο την ευαισθητοποίηση και ενημέρωση του κοινού. 


Οι συμμετέχοντες οργανισμοί συλλογικής διαχείρισης ή/και προστασίας εἰναι οι 
ακόλουθοι: 

ΑΕΠΙ (Στιχουργοί/Συνθέτες), ΑΘΗΝΑ (Σκηνοθέτες/Σεναριογράφοι), ΑΥΤΟΔΙΑΧΕΙΡΙΣΗ 
(Στιχουργοί/Συνθέτες), ΕΠΟΕ (Παραγωγοί Οπτικοακουστικών Έργων), ΘΕΣΠΙΣ (Θεατρικοί 
Συγγραφείς/ Μεταφραστές Θεατρικών έργων), ΙΣΟΚΡΑΤΗΣ (Διευθυντές Φωτογραφίας/ 
Σκηνογράφοι/ Ενδυματολόγοι /Ηχολήπτες/Μοντέρ), Ο.Π.Δ.Δ.Ε (Διαφημιστικές Εταιρίες), 
Ο.Σ.Δ.Ε.Ε.Τ.Ε (Δημιουργοί εικαστικών ἐέργων), Ο.Σ.Δ..Λ (Συγγραφείἰς/Εκδότες), 
ΤΗΛΕΟΠΤΙΚΑ ΔΙΚΑΙΩΜΑΤΑ (Ραδιοτηλεοπτικοί σταθμοί), ΦΟΙΒΟΣ (Φωτογράφοι) 


Η εταιρία σοορἰε συμμετέχει επίσης στην Ομάδα Εργασίας για να υποστηρίξειτις δράσεις 
της και να αναδείξει τη σημασία της πνευματικής ιδιοκτησίας στο Διαδίκτυο ως πεδίο 
προβολής της δημιουργικότητας και του πολιτισμού. 

2. ΟΟΠΙ πραγματοποίησε για το ίδιο θέμα (αντιμετώπιση διαδικτυακής πειρατείας) επαφές 
µε την Θοοεἰε και τη ΥουΤιβ6. 


3. Ο ΟΠΙ πραγματοποίησε σειρά συναντήσεων µε τους αρμόδιους φορείς επιβολής 
δικαιωμάτων πνευματικής ιδιοκτησίας για την εντατικοποίηση των προσπαθειώντους και 
τη βελτίωση της επικοινωνίας τους µετους δικαιούχους. 


Β. Ενημέρωση - Ευαισθητοποίηση 


1. Ο Οργανισμός Πνευματικής Ιδιοκτησίας διατηρεί και δημοσιεύει στην ιστοσελίδα 
του Παρατηρητήριο για την Πειρατεία το οποίο συγκεντρώνει το σχετικό νοµικό πλαίσιο 
(νοµοθεσία της Ελλάδας, της Ευρωπαϊκής Ένωσης και Διεθνείς Συμβάσεις), τις αρμόδιες 
υπηρεσίες, τους Οργανισμούς Συλλογικής Διαχείρισης και Προστασίας, τόσο σε εθνικό 
όσο και σε διεθνές επίπεδο, τη σχετική εθνική νοµολογία και τις νέες εξελίξεις που 
αφορούν στο θέµα της προσβολής των δικαιωμάτων της πνευματικής ιδιοκτησίας. Το 
Παρατηρητήριο εἰναι ἑνα δυναμικό κομμάτι της ιστοσελίδας του ΟΠΙ που ενημερώνεται 
διαρκώς για τις τελευταίες εξελίξεις. 


2. Τον Απρίλιο του 2013 ο ΟΠΙ πραγματοποίησε ηλεκτρονική καμπάνια µετην ευκαιρία του 
εορτασμού της Παγκόσμιας Ημέρας Διανοητικής Ιδιοκτησίας (26/04/2013) 
δημιουργώντας πρωτότυπη αφίσα και συνοδευτικό μήνυμα. Το υλικό απεστάλη στον 
τύπο, στη δημόσια διοίκηση, σε εκπαιδευτικά ιδρύματα, στην τοπική αυτοδιοίκηση, σε 
δικηγορικούς συλλόγους και σε άλλους ενδιαφερόμενους. 


3. Στις 18 Απριλίου του 2013 ο ΟΠΙ εξέδωσε δελτίο τύπου µε το οποίο ενημερώνει για το 
σημαντικό ἐργο του ΣΔΟΕ στην προσπάθεια για την καταπολέμηση της πειρατείας 
λογισμικού µε την πραγματοποίηση ελέγχων σε επιχειρήσεις. Γίνεται αναφορά στις 
κυρώσεις που έχουν οι επιχειρήσεις που χρησιμοποιούν παράνομο λογισμικό καθώς και 
στα οικονομικά (Φορολογικά έσοδα -- οικονομική δραστηριότητα) και κοινωνικά 
(δημιουργία θέσεων εργασίας) οφέλη που προκύπτουν από την καταπολέμηση του 
φαινομένου. 


Γ. Επιμόρφωση 


1. Στις 29 Ιανουαρίου του 2013, ο ΟΠΙ έλαβε μέρος µε ομιλία στην εκδήλωση για την 
παρουσίαση της μελέτης «Το Διαδίκτυο στην Ελλάδα: εμπόδια και προοπτικές» που 
διοργανώνουν η Θοοβί6ε και το Ίδρυμα Οικονοµικών και Βιομηχανικών Ερευνών (ΙΟΒΕ). 


2. Στις 7 Φεβρουαρίου του 2013, ο ΟΠΙ έλαβε µέρος µε ομιλία, µε θέμα τη νοµοθεσία για τη 
βιομηχανική κληρονομιά, σε Ημερίδα που διοργάνωσε το Πολιτιστικό Ίδρυμα Ομίλου 
Πειραιώς. 


3. Στις 11 Μαρτίου του 2013, ο ΟΠΙ υποδέχτηκε στα γραφεία του ομάδα μαθητών µε τις 
συνοδούςτους από το 25 Γυμνάσιο Καματερού. Η διδακτική επίσκεψη πραγματοποιήθηκε 
στο πλαίσιο πολιτιστικού προγράµµατος που διοργανώνει το 25 Γυμνάσιο Καματερού. 
Κατά τη διάρκεια της επίσκεψης οι µαθητές ενημερώθηκαν για θέµατα πνευματικής 
ιδιοκτησίας και συζήτησαν µε εκπροσώπους του Οργανισμού τις όποιες απορίες τους. 

Δ. Στις 14 Μαρτίου του 2013, ο ΟΠΙ υποδέχτηκε στα γραφεία του αντιπροσωπεία 
αξιωματούχων από την Αρχή Πνευματικής Ιδιοκτησίας του Αζερμπαϊτζάν στο πλαίσιο του 
Προγράμματος Διδυμοποίησης «(αραείῖϊγ Ώενεἰορπιεπί {οι ΕηΠαπείηρ Επ[ογοθπηθηῖ οἵ 
(οργγὶρηϊ απα Βεἰαῖεα Βἰρπῖο ἱη ἴπε ΒερυὈ|ἰς οἱ ΑΖζεγραί]αη». Σκοπός της εκπαιδευτικής 
επίσκεψης ήταν η παρουσίαση του θεσμικού και νομικού πλαισίου προστασίας των 
δικαιωμάτων πνευματικής ιδιοκτησίας στην Ελλάδα, η παρουσίαση του έργου του ΟΠΙ και 
η ανταλλαγή απόψεων πάνω σε σχετικά θέµατα. 


5. Στις 28 Μαρτίου του 2013, ο ΟΠΙ συμμετείχε µε ομιλία, µε θέµα το βιβλίο και τα 
δικαιώματα πνευματικής ιδιοκτησίας, σε Συνέδριο για το Βιβλίο που διοργάνωσε ο 
Σύνδεσμος Εκδοτών Βιβλίου Τριανόν. 


6. Στις 25 Απριλίου του 2013, ο ΟΠΙ συμμετείχε µε ομιλία στην Ημερίδα µε θέμα 
«Ενημέρωση και Νέα Μέσα» που διοργάνωσε η Γενική Γραμματεία ΜΜΕ. 


7. Στις 5 Μαΐου του 2013, ο ΟΠΙ συμμετείχε σε Ημερίδα που διοργανώθηκε µε αφορμή τον 
εορτασμό της Ημέρας Ασφαλούς Διαδικτύου. Η εκδήλωση ήταν πρωτοβουλία της Δράση 
Ενημέρωσης 53[βγἱπίεγηβῖ.ργ του Ελληνικού Κέντρου Ασφαλούς Διαδικτύου η οποία 
γιόρτασε ταυτόχρονα τα 10 χρόνια απὀ την καθιέρωσή της. 


Στις 16 Οκτωβρίου του 2013, ο ΟΠΙ πήρε μέρος σε επιστημονική εκδήλωση που 
διοργάνωσε ο Δικηγορικός Σύλλογος Πειραιά µε θέμα "Δικαιώματα Διανοητικής 
Ιδιοκτησίας: Μια γενική θεώρηση". 


Στις 22 Οκτωβρίου του 2013, ο ΟΠΙ, σε συνεργασία µε την ἄοορΙθ διοργάνωσε Ημερίδα 
µε θέµα «Το Διαδίκτυο ως Εργαλείο Προώθησης και Εκμετάλλευσης Έργων και Ζητήματα 
Προστασίας Πνευματικών και Συγγενικών Δικαιωμάτων». 


Ε. Εκπαιδευτικό πρόγραμμα 


Ο ΟΠΙ ανέλαβε την πρωτοβουλία για την κατάρτιση πιλοτικού εκπαιδευτικού προγράµµατος 
γιατην πνευματική ιδιοκτησία για µαθητές Δημοτικού. Στο πλαίσιο αυτήςτης πρωτοβουλίας, 
ο ΟΠΙ ξεκίνησε τον Μάρτιο του 2013 μία σειρά επαφών µε ομάδα εκπαιδευτικών και ΟΣΔ 
στις οποίες παρουσίασε την ιδέα για την κατάρτιση ενός τέτοιου προγράµµατος και τις 
προτάσεις του για την υλοποίησή της (προτεινόμενη διδακτέα ύλη, δραστηριότητες, 
συμμετοχή αντιπροσώπων ΟΣΔ και καλλιτεχνών κτλ.). Τον Νοέμβριο του 2013, η ομάδα των 
εκπαιδευτικών παρουσίασε στον ΟΠΙ την ολοκληρωμένη πρότασή της για το πιλοτικό 
εκπαιδευτικὀ πρόγραμμα, η οποία στη συνέχεια κοινοποιήθηκε στους ΟΣΔ ὠστε να 
συμβάλλουν και αυτοί στην τελική του διαµόρφωση. Σήµερα ακολουθείται η προβλεπόμενη 
απὀ το Υπουργείο Παιδείας και Θρησκευμάτων διαδικασία ώστε το πρόγραµµα να πάρει 
έγκριση για την ἐνταξή του στη διδακτέα ύλη. 

ΣΤ. Νομοθετικό Πλαίσιο 


ΞΟ Οργανισμός Πνευματικής Ιδιοκτησίας υπέβαλε σχέδιο νόμου για την ενσωμάτωση της 
Οδηγίας 2011/77/ΕΕ για τη διάρκεια προστασίας του δικαιώματος πνευματικής ιδιοκτησίας 
και ορισμένων συγγενικών δικαιωμάτων και της Οδηγίας 2012/28/ΕΕ σχετικά µε ορισμένες 
επιτρεπόµενες χρήσεις ορφανών έργων. Το νομοσχέδιο ψηφίστηκε από το Ελληνικό 
Κοινοβούλιο (νόμος 4212/2013). 

